钦定古今图书集成/明伦汇编/官常典/第526卷 > 阿剌罕
## 钦定古今图书集成/明伦汇编/官常典/第526卷 > 阿剌罕

按《元史》本传：阿剌罕，札剌儿氏。祖拨彻，事太祖为火
而赤，又为博而赤，攻城掠地，数有战功。太宗即位，仍
以其职从征陇北、陕西，身先战士死焉。父也柳干，幼
隶皇子岳里吉为卫士。长岁乙未，从皇子阔出、忽都
秃南征，累功授万户，迁天下马步禁军都元帅。及大
将察罕卒，也柳干领其职，拜诸翼军马都元帅，统大”
军攻淮东西诸郡，戊午，战死扬州。阿剌罕袭为诸翼
蒙古军马都元帅。己未，从世祖渡江，至鄂而还。世祖
即位，从至末黎、伯颜、孛剌。宗王阿里不哥称兵内向，
阿剌罕以所部军击破阿监、带儿、浑都海之兵于昔
门秃，追至河西，以功赐金五十两。中统三年，李璮叛，
据济南，大军讨之。阿剌罕与璮战于老仓口，败之，璮
伏诛，授都元帅，赐金虎符、银印。四年春，改上万户，从
都元帅阿术伐宋。九月，师次襄阳西安阳滩，逆战，宋兵败之。五年，大军围襄樊，阿剌罕守南面百丈山漫
河滩，兵累交，宋不能师。十年春，樊城破，襄阳降。十一
年秋，丞相伯颜与阿术会师襄阳，遣阿剌罕率诸翼
军攻郢、复诸州。十月，夺郢州南门堡。丞相伯颜阿术
亲率骑兵行视汉阳城壁，欲取汉口渡江。宋人以精
兵扼汉口，乃遣阿剌罕帅蒙古骑兵倍道兼行，击破
沙芜堡，遂入江取鄂州。阿剌罕同断事官杨仁风东
略寿昌，得米四十万斛，遂统左翼军顺流东下，沿江
州郡悉降，乃抚辑其人民。十二年六月，加昭毅大将
军、《蒙古汉军上万户，屯驻建康。丞相伯颜受诏赴阙，
以阿剌罕留治省事，拜中奉大夫、参知政事。丞相伯
颜还军中，分军为三道并进。阿剌罕由西道趍溧水、
溧阳，攻破银树东坝，至护牙山、庆丰圬，败宋军，斩首
七千级；又擒其将祝亮并裨校七十二人，斩首三千
级。又与宋兵战，斩首七千级，逐其援兵，退“走数十里，
又败其都统等三人，斩首三千级。破建平县，杀其守
吏。进攻广德军独松关。先是，宋广德守张濡杀国信
使廉希贤、严忠范等于独松关。及阿剌罕军次吉安
州上柏镇，濡率兵来拒战，大败之，斩首二千级，生擒
其副将冯翼，戮于军前。濡遁走，追斩之。十二年春，宋
以国降。诏阿剌罕同左丞董文炳率高兴等攻浙东
温、台、衢、婺、处、明、越及闽中诸郡，降其运使、提刑等五
百人。追袭宋嗣秀王赵与檡，至安福县，与檡以军三
万来拒战。阿剌罕身先士卒，率高兴、撒里蛮等渡江，
鏖战四十馀里，斩其步帅观察使李世达，生擒与檡
及其将吏百八十人，悉斩之，获其铜印五，军资、器仗
无算。泉州蒲寿庚降，江南平，以参知政事佩金虎符，
行江东宣慰使。十四年，入觐，进资善大夫、行中书省
左丞，俄迁右丞，仍宣慰江东。十八年，召拜光禄大夫、
中书左丞相，行中书省事，统蒙古军四十万征日本，
行次庆元，卒于军中。子拜，降袭。